EkBass/fiwiki-20250220-pages-articles huggingface dataset:
Laarit

thumb|300px|Lararium Pompejissa. Laarit (lat. lares) olivat roomalaisessa mytologiassa joko perheen esi-isiä, jotka auttoivat sukulaisiaan uhrilahjoja vastaan, tai erillisiä jumalia, joilla ei ollut sukulaisuussiteitä talon asukkaisiin. Tällöin laarit usein kuvattiin tanssahtelevana nuorenaparina. Laarit olivat joka talon henkilökohtaisia jumalia, jotka "asuivat" omissa alttareissaan jossain talon sopessa. Laarit kehittyivät hedelmällisyyden jumalista, jotka huolehtivat viljasadosta, ja joita palvottiin peltoteiden risteyksissä. Tärkeimpiä laareja olivat perheen suojelijoina toimineet laarit (lares familiares), joita kunnioitettiin kodeissa. Laarien kuvia säilytettiin joko atriumissa lieden vieressä tai erityisessä kaapissa (lararium). Teiden ja katujen risteyksissä palvottiin piirikuntien ja kaupungin kortteleiden laareja (lares compitales).Carcopino 2004, s. 30 Omat laarinsa olivat myös kaupungeilla (lares publici) ja valtiolla (lares praestites). Laarien kanssa palvottiin keisari Augustuksen ajoista lähtien keisarin geniusta.Iso tietosanakirja, Otava 1931–1939 Italian kielessä laareja muistetaan edelleen ilmaisuina tornare ai patrii Lari tai tornare ai propri Lari, jotka tarkoittavat "palata kotilieden lämpöön".Berggren ym. 2003, s. 545 Katolisissa maissa kaduilla tai talojen seinissä on nykyisin pyhimysten ja etenkin neitsyt Marian patsaita. Niiden tarkoitus on suojella lähitaloja ja niissä eläviä. == Katso myös == * Suojelusenkeli == Lähteet == * * ==Lähteet== == Aiheesta muualla == Luokka:Roomalainen mytologia
Denis D’Amour

Denis ”Piggy” D’Amour (24. syyskuuta 1959 – 26. elokuuta 2005) oli kanadalainen kitaristi, joka tuli tunnetuksi thrash metal -yhtye Voivodin kitaristina. Aiemmin hän oli toiminut myös Aut’chose-yhtyeessä. D’Amour kuoli elokuussa 2005 paksusuolen syöpään, joka oli diagnosoitu aiemmin samana kesänä. Hän oli sairastunut kilpirauhassyöpään vuonna 1988, mutta toipunut siitä. == Laitteisto == Kitarat * Ibanez Universe * Gibson SG * Liberatore tilaustyönä tehty kitara Vahvistimet * Marshall JCM 800 Head Efektit ja pedaalit * Digitech IPS 33 * Yamaha SPX-90 II * BOSS SD-1 Super Distortion * Ibanez DM-1100 Digital Delay == Diskografia == === Voivod === * "War & Pain" 1984 (Metal Blade Records) * "Rrröööaaarrr" 1986 (Noise Records) * "Killing Technology" 1987 (Noise Records) * "Dimension Hatröss" 1988 (Noise Records) * "Nothingface" 1989 (Mechanic / MCA Records) * "Angel Rat" 1991 (Mechanic Records) / MCA Records) * "The Outer Limits" 1993 (Mechanic / MCA Records) * "Negatron" 1995 (Hypnotic Records) * "Phobos" 1998 (Slipdisc Hypnotic Records) * "Kronik" 1998 (Slipdisc Hypnotic Records) * "Voivod" Lives 2000 (Metal Blade Records) * "Voivod" 2003 (Chophouse Records / Surfdog Records) * "Katorz" 2006 (The End Records) == Lähteet == Luokka:Kanadalaiset kitaristit Luokka:Vuonna 1959 syntyneet Luokka:Vuonna 2005 kuolleet
Lal Bahadur Shastri

Lal Bahadur Shastri (, 2. lokakuuta 1904 Mughalsarai – 11. tammikuuta 1966) oli intialainen poliitikko ja pääministeri vuosina 1964–1966. Hän osallistui merkittävällä panoksella Intian itsenäisyyskamppailuun. Lal Bahadur syntyi Mughalsaraissa United Provincessa (nyk. Uttar Pradesh) ja osallistui Mahatma Gandhin väkivallattomaan vastarintaan vuonna 1921. Hän opiskeli Kashissa ja sai vuonna 1926 Shastrin oppiarvon, josta tuli hänen lisänimensä. Shastri oli yhdeksän vuotta vankilassa, suurimman osa niistä osallistuessaan Satyagraha- liikkeeseen vuonna 1940. Intian itsenäistyttyä hän oli sisäministerinä Uttar Pradeshissa.. Vuonna 1951 Shastri valittiin Lok Sabhan pääsihteeriksi. Hän oli rautateiden ministerinä, mutta erosi rautatieonnettomuuden jälkeen. Vaalien jälkeen hän pääsi liikenneministeriksi ja sisäministeriksi vuonna 1961. Shastri toimi varapääministerinä Jawaharlal Nehrun sairauden aikana. Nehrun kuoltua toukokuussa 1964 Shastrista tuli kompromissiehdokkaana Intian pääministeri 9. kesäkuuta 1964. Hän oli nehrulainen sosialisti, ja kelpasi myös niille, joille konservatiivis-oikeistolainen Morarji Desai oli huonompi vaihtoehto. Shastrin pääongelma oli Pakistan. Pakistan lähetti sotavoimia Kutchin niemimaalle elokuussa 1965. Britannian pääministerin taivuttelemana Pakistan suostui kymmenykseen alueesta, josta he olivat aluksi vaatineet puolta. Syyskuussa 1965 Pakistanin joukot kuitenkin hyökkäsivät uudelleen, nyt Kashmirin alueen vuoksi. Pakistanilaiset toivoivat vallankaappausta Intiassa. Shastri lähetti kuitenkin joukot hyökkäykseen ja Punjabissa käytiin kiivasta panssarisotaa. Pakistanilaiset valtasivat joitain alueita, mutta Intia sai Haji Pirin Kashmirissa ja Lahoren tykistönsä kantaman päähän. Aselevon yhteydessä Shastrista tuli kansallissankari. Shastri ja Pakistanin presidentti Mohammad Ajub Khan osallistuivat Neuvostoliiton Aleksei Kosyginin järjestämään kokoukseen Taškentissa tammikuussa 1966. Shastri solmi rauhan Pakistanin kanssa 10. tammikuuta 1966, mutta kuoli sydänkohtaukseen seuraavana päivänä. == Lähteet == == Aiheesta muualla == * Shri Lal Bahadur Shastri Prime Ministers of India Luokka:Intian pääministerit Luokka:Liikenneministerit Luokka:Rajya Sabhan jäsenet Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1904 syntyneet Luokka:Vuonna 1966 kuolleet
The Shangri-Las

The Shangri-Las oli yhdysvaltalainen popyhtye, joka perustettiin vuonna 1963. Huhtikuussa 1964 yhtye teki levytyssopimuksen Red Bird Recordsin kanssa ja samana vuonna julkaistiin yhtyeen ensimmäinen hitti, ”Remember (Walking in the Sand)”, joka pääsi Yhdysvaltain listalla viidenneksi. Vuonna 1967 yksi jäsenistä, Marguerite Ganser, päätti lähteä yhtyeestä. Yhtye hajosi vuonna 1969. The Shangri-Lasin neljästä jäsenestä Mary Ann Ganser kuoli huumausaineiden yliannostukseen vuonna 1970https://research- repository.uwa.edu.au/en/publications/dressed-in-black-the-shangri-las-and- their-recorded-legacy, Marguerite ”Marge” Ganser kuoli rintasyöpään vuonna 1996 ja Mary Weiss kuoli tammikuussa 2024. Single ”Leader of the Pack” julkaistiin uudelleen 1970-luvulla ja kohosi hetkeksi listoille. ==Diskografia== ===Studioalbumit=== *1965: Leader of the Pack *1965: Shangri- Las-65! *1966: I Can Never Go Home Anymore ===Kokoelma-albumit=== *1966: Golden Hits of the Shangri-Las *1975: The Shangri-Las Sing *1986: The Dixie Cups Meet the Shangri-Las *1994: Myrmidons of Melodrama *1996: The Best of the Shangri-Las *2002: Myrmidons of Melodrama (Re-issue) *2008: Remembered *2008: Greatest Hits *2009: The Complete Collection ==Lähteet== Luokka:Yhdysvaltalaiset popyhtyeet Luokka:Yhdysvaltalaiset tyttöbändit
Quentin Skinner

Quentin Skinner (s. 1940 Oldham, Lancashire) on tunnetuimpia politiikan teoreetikkoja ja aatehistorioitsijoita. Cambridgen yliopiston uuden ajan Regius-professorina toiminut Skinner on tullut tunnetuksi käsitehistorioitsijana sekä kontekstualisoinnin metodin kehittäjänä ja eräänlaisena politiikan tutkimuksen "uskonpuhdistajana". Vuodesta 2008 hän on toiminut professorina Queen Maryn yliopistossa Lontoossa. Skinnerin mukaan poliittisen analyysin kohdetta tulee lähestyä siitä historiallisesta, intellektuaalisesta ja ideologisesta kontekstista käsin, jossa poliittinen toiminta tapahtuu. Skinnerin kiinnostuksen kohteena on erityisesti se, mitä poliittiset toimijat tekevät kirjoittaessaan, väittäessään ja teoretisoidessaan. Merkittävää hänestä on tekojen luonne: kysymykset miksi, keitä ja mitä vastaan tai minkä puolesta ja minkälaisessa ideologisessa ja käsitteellisessä ympäristössä historialliset tekstit on tehty. Samoin Skinner haluaa eriteltävän minkälaisin resurssein nämä tekstit on tuotettu. On arvioitu Skinnerin kääntäneen politiikan tutkimuksen painopistettään "ikuisista totuuksista" ja "hyvän järjestelmän etsinnästä" retorisen toiminnan suuntaan ja avanneen uusia teoreettisia konteksteja ja käsitehorisontteja poliittiselle toiminnalle. Hän on ollut Academia Europæan jäsen vuodesta 1989.https://www.ae-info.org/ae/Member/Skinner_Quentin ==Teokset== * Foundations of Modern Political Thought I & II (Cambridge University Press, 1978) * The Return of Grand Theory in the Human Sciences, ed.; co-author (Cambridge: 1985) * Meaning and Context: Quentin Skinner and his Critics, ed. James Tully (Princeton: 1988) * Reason and Rhetoric in the Philosophy of Hobbes (Cambridge: 1996) * Machiavelli (Oxford University Press, 1996) * Liberty Before Liberalism (Cambridge: 1998) * Visions of Politics, 3 vols.: Regarding Method; Renaissance Virtues; Hobbes and Civil Science (Cambridge: 2002;2005) * == Kirjallisuutta == * Palonen, Kari: Quentin Skinner: history, politics, rhetoric. Cambridge: Polity Press, 2003 ISBN 0-7456-2856-7 == Lähteet == == Aiheesta muualla == * * Koikkalainen, Petri & Syrjämäki, Sami: Menneisyyden kohtaamisesta – Quentin Skinnerin haastattelu. niin & näin, 4/2001, 9–23. *Koikkalainen, Petri & Syrjämäki, Sami: Intellektuaalihistorian uskonpuhdistaja. niin & näin, 4/2001, 8–9. * Koikkalainen, Petri & Syrjämäki, Sami: Quentin Skinnerin haastattelu (pdf) * Syrjämäki, Sami: Keskustelu vapaudesta Quentin Skinnerin kanssa (pdf) * Syrjämäki, Sami: Sins of a Historian. Väitöskirja anakronismin ongelmasta intellektuaalihistoriassa. Sisältää laajan tarkastelun Skinnerin metodologisista näkemyksistä * Perreau- Saussine, Emile: Quentin Skinner in context , Review of Politics, vol. 68 (1), 2007, p. 106-122 Luokka:Aatehistorioitsijat Luokka:Brittiläiset politiikan tutkijat Luokka:Brittiläiset professorit Luokka:Cambridgen yliopiston professorit Luokka:Vuonna 1940 syntyneet Luokka:Elävät henkilöt Luokka:Academia Europæan jäsenet
Grammatiikka

Grammatiikka () tarkoittaa kielen ja kieliopin tutkimusta. Se kuului antiikin ajan vapaiden taitojen seitsenjaon triviumiin (artes triviales) eli kielellisiin taitoihin, joihin kuuluivat lisäksi retoriikka ja dialektiikka. Siihen kuului kielentutkimuksen lisäksi läheisesti myös tekstikritiikki. Grammatiikan harjoittajaa kutsutaan termillä grammaatikko (). Vanhin säilynyt antiikin grammatiikan määrittely on peräisin Dionysios Traakialaiselta noin vuodelta 100 eaa. Hänen ja muiden aikalaisten teksteistä ilmenee, että kieli­oppi liitettiin lä­hei­sesti kir­jal­­li­suuden­tut­ki­muk­seen. Muita määrittelyjä on säilynyt Sekstos Empeirikoksen teok­ses­sa Grammaatikkoja vastaan (Adversus grammaticos). Sittemmin bysanttilaisella keskiajalla perinnettä jatkoivat skoliastigrammaatikot. Gram­ma­tiikan käsitteen mää­rittely oli samantapaisena käytössä 1200-lu­vulle saakka. == Lähteet == *
Jussi Syren and The Groundbreakers

Jussi Syren and The Groundbreakers on vuonna 1995 perustettu suomalainen bluegrass-yhtye. Yhtyeen keulakuvana toimii Jussi Syren. Muun muassa Itse valtiaat -animaatiosarjan tunnusmusiikki on yhtyeen soittama. Yhtye on julkaissut yksitoista albumia ja esiintynyt Yhdysvalloissa ja kuudessa Euroopan maassa. Jussi Syren on tehnyt 2000-luvun alusta lähtien keikkamyyntivalmennusta. Nykyään hän kouluttaa muusikoita myös lavaesiintymiseen. == Julkaisut == * Factories And Fields * The Verdict * Sea of Changes * Heartagrass - An Acoustic Tribute To HIM (2005) (cover-versioita HIMin kappaleista) * Most Requested * From Vyborg To L.A. * Shave And Haircut * The Old Home Place Ain´t The same Anymore * There's No Greater Message * Bluegrass Singer * Words (CD-single) * Bluegrass Christmas/Drop C Ride (CD- single) *Bluegrass Headquarters (2019) *Bluegrass Christmas (2020) == Lähteet == == Aiheesta muualla == * Viralliset kotisivut Luokka:Suomalaiset yhtyeet
Dasypogonaceae

Dasypogonaceae on yksisirkkaisiin kuuluva kasviheimo, joka sisältyy Commelinidae-ryhmään, mutta on kuitenkin systemaattiselta asemaltaan epävarma. Mahdollisesti se on sukua Poales-lahkolle. == Tuntomerkit == Heimon kasvit ovat juurakollisia ruohoja tai puumaisia kasveja, joilla esiintyy joskus huomattavaa primaarista paksuuskasvua palmukasvien tapaan. Yksisirkkaisille ominaisesti putkiloita esiintyy vain juurissa. Lehdet ovat kierteisasentoisia, joskus hienosahaisia ja niiden tupet ovat hyvin kehittyneet. Lehtikannat jäävät varteen pysyvästi. Kukkien kehälehdet ovat kuivia. Sikiäimessä on mesiäisiä eli nektarioita ja yksi kohoava siemenaihe kutakin emilehteä kohden. Siemenet ovat pyöreitä ja niissä on lyhyt ja leveä alkio. == Levinneisyys == Heimoon kuuluu 16 lajia, jotka kasvavat Länsi-Australiassa ja Victorian osavaltiossa. == Suvut == Heimossa on kaikkiaan neljä sukua, jotka sukulaisuutensa perusteella jakautuvat kahteen ryhmään. Toisen muodostavat suvut Kingia ja Baxteria, toisen Dasypogon ja Calectasia. Kullekin suvulle on jossain vaiheessa annettu myös itsenäisen heimon asema, mistä johtuu heimon kolme synonyymia: Baxteriaceae, Calectasiaceae ja Kingiaceae. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Arecales Luokka:Kasviheimot
Rapateaceae

Rapateaceae on yksisirkkaisten kasvien Poales-lahkoon kuuluva tropiikin heimo. Heimon kasvit ovat juurakollisia ja lehtiruusukkeellisia ruohoja, joiden lehdet ovat kahdessa rivissä. Toisinaan rivit ovat kierteisiä. Joskus lehdet jakautuvat ruodiksi ja lavaksi. Niissä on selvä tuppi. Kukinnot ovat vanallisia ja koostuvat viuhkomaisista ja mykerömäisistä osakukinnoista, joita toisinaan tukevat suojuslehtimäiset ylälehdet. Kukat ovat isoja ja melko näyttäviä. Niissä on useita esilehtiä ja kehä on erilaistunut verhiöksi ja teriöksi. Terälehdet ovat tyvestään yhteen kasvaneita, kuten kuusi hedettäkin. Lisäksi heteet voivat kiinnittyä terälehtiin. Ponnet avautuvat rei’illä. Sikiäimessä on vähintään kolme siemenaihetta ja ainoan vartalon päässä on nuppimainen luotti. Hedelmä on liiteluomainen kota. Siemenessä on vähäpätöinen ja erilaistumaton alkio. Heimo kasvaa trooppisessa Etelä-Amerikassa ja yksi sen laji Länsi-Afrikassa. Lajeja on yhteensä 94 ja ne jakautuvat 16 suvuksi ja kolmeksi alaheimoksi. == Alaheimot == * Rapateoideae ** 3 sukua ja 29 lajia Guayanan alueelta Boliviaan ja Mato Grossoon. * Monotremoideae ** 4 sukua ja 8 lajia Guayanan alueella ja Kolumbiassa ja Venezuelassa Rio Negron yläjuoksulla. Maschalocephalus dinklagei on ainoa heimon laji, joka kasvaa Afrikassa Sierra Leonessa ja Liberiassa. * Saxofridericioideae ** 9 sukua, 54 lajia Etelä-Amerikan pohjoisosissa, erityisesti Guayanan ylängöllä ja Panamassa. == Lähteet == == Aiheesta muualla == * Stevens, P. F. 2001-: Angiosperm Phylogeny Website. Luokka:Poales Luokka:Kasviheimot
Palpakkokasvit

Palpakkokasvit (Sparganiaceae) oli Poales-lahkoon kuulunut yksisirkkaisheimo, joka käsitti juurakollisia ja vedessä kasvavia ruohoja. Uusimmassa luokittelussa palpakkokasvit on sisällytetty osmankäämikasveihin (Typhaceae). Palpakkokasvien lehdet ovat nauhamaisia, eikä lehtituppi ole selvästi erottuva. Kukinnot koostuvat pallomaisista sykeröistä. Emisykeröt sijaitsevat kukinnon tyvellä, hedesykeröt kärjessä. Kukissa on 1–6 kehälehteä. Hedekukissa on ulos- tai sivullepäin avautuvat heteenponnet. Emikukissa on nystyinen luotti. Hedelmä on hohkainen luumarja, jossa kehälehdet säilyvät pysyvinä. Taimen sirkkalehti ei yhteytä ja on tupellinen. Palpakkokasveihin kuului vain yksi suku palpakot (Sparganium). Sen 14 lajia kasvavat lauhkeassa, viileässä ja kylmässä vyöhykkeessä. Eteläisellä pallonpuoliskolla niitä on vähän, lähinnä Uudessa-Seelannissa ja Australian kaakkoisosassa. == Lähteet == Luokka:Osmankäämikasvit Luokka:Kasviheimot Luokka:Taksonomisesti vanhentuneet eliöryhmät
Osmankäämikasvit

Osmankäämikasvit (Typhaceae) on Poales-lahkoon kuuluva yksisirkkaisten kasvien heimo, jonka kasvit ovat kosteikkojen juurakollisia ruohoja. Uusimmissa kasvien luokitteluissa osmankäämikasvien heimoon sisällytetään myös palpakot (Sparganium), jotka muodostivat aikaisemmin oman palpakkokasvien (Sparganiaceae) heimonsa. Osmankäämikasvien lehdet ovat tasasoukkia ja pystyjä. Lehtitupet ovat selväpiirteiset toisin kuin sukulaisillaan palpakkokasveilla. Kukinto on luonteenomainen: lieriömäinen, tiheä ja tähkämäinen ja siinä on runsaasti vähäpätöisiä kukkia. Emikukkia käsittävä osa on siitä erillisen hedekukkia käsittävän osan alapuolella. Kukat ovat kehättömiä. Hedekukissa on yhteen kasvaneet heteet. Emikukkien kukkaperä on pitkäkarvainen. Hedelmä on pähkylä. Heimon muodostaa ainoastaan osmankäämien (Typha) suku, jossa on 8–13 lajia luokitustavasta riippuen. Lajit kasvavat monissa ilmastovyöhykkeissä tropiikista viileään eri puolilla maapalloa, mutta puuttuvat Madagaskarilta, Malesiasta ja Amerikoiden lämpimistä osista. == Suvut == * Sparganium – palpakot * Typha – osmankäämit == Lähteet == * Luokka:Kasviheimot
Fotosfääri

Fotosfääri on Auringon näkyvä pinta. Koska tähdet ovat laajoja kaasupalloja, niillä ei ole kiinteää pintaa. Tietyssä syvyydessä kaasu kuitenkin lakkaa olemasta läpinäkyvä. Aurinko muuttuu vähitellen läpinäkymättömäksi noin 400 kilometrin paksuisessa fotosfäärissä, jonka lämpötila on noin 5 800 kelviniä. Fotosfäärissä on valtavia rakeita, granuloita, joiden kohdalla kuumaa kaasua nousee ylös kuljettaen lämpöä ulospäin. Näkyvimpiä piirteitä ovat auringonpilkut. Fotosfäärin yläpuolella ovat kromosfääri ja korona. == Fotosfäärin ominaisuuksia eri syvyyksillä == Syvyys (km) Tulevan valon osuus (%) Lämpötila (K) Paine (bar) 0 99,5 4 465 6,8 x 10-3 100 97 4 780 1,7 x 10-2 200 89 5 180 3,9 x 10-2 250 80 5 455 5,8 x 10-2 300 64 5 840 8,3 x 10-2 350 37 6 420 1,2 x 10-1 375 18 6 910 1,4 x 10-1 400 4 7 610 1,6 x 10-1 == Lähteet == Luokka:Aurinko
Mosambikin tulva (2000)

{| cellspacing=3 cellpadding=3 style="background:#fff;" Satelliittikuva elokuussa 1999 Sama alue tulvan alla maaliskuussa 2000 Mosambikin tulva vuonna 2000 oli Mosambikin pahin tulva 50 vuoteen. Se jätti satoja tuhansia kodittomiksi. Infrastruktuurin korjaaminen kesti vuosia. Tulvat aiheutuivat pääasiassa kahdesta voimakkaasta trooppisesta syklonista. Ensimmäinen niistä tuli maihin 9. helmikuuta ja aiheutti voimakkaita sateita eteläisessä Afrikassa. Etelä-Afrikassa 26 henkeä kuoli. Sateiden vaikutus oli kuitenkin tuhoisampi Mosambikin puolella. Pahimmin kärsivät Incomati- ja Limpopo-jokien varsilla olevat alueet, muun muassa pääkaupunki Maputo ja sen pohjoispuolinen laaja Gazan alue. Toinen sykloni, trooppinen sykloni Eline iski maihin 22. helmikuuta Mosambikin rannikolla alueilla, jotka olivat jo kärsineet edellisistä tulvista. Maaliskuun alussa avustustyöntekijät arvioivat että 100 000 ihmistä on evakuoitava ja että jopa 7 000 on pelastautunut puihin ja katoille. Tulvavesi nousi 4-8 metriä viidessä päivässä, kun kukkuloille satanut vesi ehti valua jokilaaksoihin. Suomalainen Simo Weckstén toimi YK:n operaatiopäällikkönä katastrofin jälkiseurauksissa. == Lähteet == Tulva 2000 Luokka:2000-luvun tulvat Luokka:Vuoden 2000 luonnonmullistukset
Reunatummeneminen

Reunatummeneminen (engl. limb darkening) on tähden, esimerkiksi Auringon kiekon reunan tummenemista. Reunatummenemisen syynä on se, että tähden valo tulee kauempaa keskuksesta, jossa lämpötila on matalampi. Tämä johtuu siitä, että lähellä reunaa säteily lähtee hyvin vinossa kulmassa. Tiedosto:2012 Transit of Venus from SF.jpg|Reunatummentuminen Auringossa Luokka:Aurinko
Nivelsormus

thumb Nivelsormus on koru jota pidetään sormessa. Se näyttää hiukan keskiaikaisen haarniskan käsineen sormiosalta, mutta on yleensä pienempi ja hauraampi. Nivelsormukset yhdistetään usein goottien pukeutumistyyliin. == Aiheesta muualla == * kuva nivelsormuksesta * kuva nivelsormuksesta käytössä * kuvia nivelsormuksesta Luokka:Sormukset
Sisäplaneetta

Sisäplaneetta on Maan radan sisäpuolella oleva planeetta. Sisäplaneettoja ovat Merkurius ja Venus ja rakenteeltaan ne ovat kiviplaneettoja. Koska sisäplaneetat ovat kaukana Maasta ja niiden kiertoradan halkaisija on pienempi kuin Maan, ne nähdään aina melko lähellä Aurinkoa aamulla ja illalla. Suurimmillaan Auringon ja Venuksen välinen kulma eli elongaatio on 47°. Merkuriuksen elongaatio on enimmillään 28°. Sisäplaneetan ylikuluksi sanotaan tilannetta, jossa planeetta näyttää Maasta katsottuna kulkevan Auringon editse. Tällöin planeettaa on vaikea havaita, koska siitä näkyy Maahan päin sen pimeä puoli. Jos sisäplaneetta kulkee suoraan Maan ja Auringon välistä, se näkyy Aurinkoa vasten mustana pisteenä. Maan radan ulkopuolella kulkevia planeettoja kutsutaan ulkoplaneetoiksi. Joskus näkee myös Aurinkokunnan neljää sisintä planeettaa (Markurius, Venus, Maa, Mars) kutsuttavan sisäplaneetoiksi. Sekaannus lienee peräisin englannista, jossa näistä käytetään termiä inner planets. Suomen sisäplaneetta-termiä vastaa englannissa inferior planet. == Lähteet == Luokka:Aurinkokunta
Hopeanuoli

Hopeanuoli on: * Nimitys Mercedes-Benzin kilpa-autoille 1930-luvulla * Nimitys McLarenin F1-autoille kauden 1997 ensimmäisestä voitosta alkaen * Hopeanuoli, lännensarjakuva * Hopeanuoli, manga- ja animesarja * Hopeanuoli, Hopeanuoli- mangan ja -animen päähenkilö * Hopeanuoli (Silver Streak), vuoden 1976 elokuva
Elisläinen koulukunta

Elisläinen koulukunta, myöhemmin eretrialainen koulukunta, oli Sokrateen oppilaan Faidon Elisläisen perustama sokraattinen filosofikoulukunta. Koulukunta syntyi Eliiseen, kun Faidon palasi sinne pian Sokrateen kuoltua. Hänen oppilaitaan olivat siellä Ankhipylos ja Moskhos sekä Pleistanos, joka toimi koulun johdossa Faidonin jälkeen. Myöhemmin Menedemos ja Asklepiades siirsivät koulun Eretriaan, ja siitä tuli eretrialainen koulukunta. Kreikkalaisten filosofikoulukuntien joukossa koulukunta ei ollut kovin merkittävä eikä pitkäikäinen. Se lakkasi pian Menedemoksen kuoleman (n. 270 eaa.) jälkeen. Koulukunnan filosofiasta ei ole juuri tietoa, mutta voidaan olettaa, että sen opetuksiin kuului pitkälti Sokrateen oppeja. Koulukunnan perustaja Faidon esiintyi hänen mukaansa Platonin nimetyssä dialogissa Faidon, mutta dialogista hänen oppejaan ei voi päätellä. Myöhempinä aikoina koulukunnan opetukset liitettiin usein megaralaisen koulukunnan oppeihin. Menedemos oli ollut Stilponin oppilas Megarassa ennen kuin hänestä tuli Faidonin oppilas. Megaralaisten tavoin eretrialaiset vaikuttavat uskoneen hyvän olevan yksi sekä kieltäneen hyveen moneuden ja sen, että hyvän ja totuuden välillä olisi mitään eroa. Ciceron mukaan he sijoittivat kaiken hyvän mieleen, joka kykenee määrittämään totuuden.Cicero: Academica II.42. Diogenes Laertioksen mukaan he kielsivät sen, että totuus voitaisiin johtaa negatiivisten kategoristen väittämien avulla, ja sallivat vain positiiviset ja sellaisistakin vain yksinkertaiset väittämät.Diogenes Laertios: Merkittävien filosofien elämät ja opit II.135. == Lähteet == Luokka:Elis (kaupunki) Luokka:Antiikin filosofian koulukunnat Luokka:Hellenistinen filosofia
Spitfire (täsmennyssivu)

*Supermarine Spitfire, hävittäjälentokone *Spitfire, ruotsalainen 1970–1980-luvuilla toiminut heavy metal -yhtye. *Spitfire, venäläinen ska punk -yhtye *Spitfire Records, levy-yhtiö == Alukset == *USS Spitfire kuuden Yhdysvaltain laivaston aluksen nimenä *HMCS Spitfire Uuden Etelä-Walesin siirtokuntalaivaston alus *SS Spitfire ainakin kolmen rahtialuksen nimenä ;Britannian kuninkaallinen laivasto * HMS Spitfire (1778), 8-tykkinen kaljuuna * HMS Spitfire (1779), 8-tykkinen sluuppi * HMS Spitfire (1780), 14-tykkinen polttolaiva * HMS Spitfire (1782), 16-tykkinen polttolaiva * HMS Spitfire (1793), 4-tykkinen kuunari * HMS Spitfire (1798), kuunari * HMS Spitfire (1834), puinen siipiratasalus * HMS Spitfire (1845), puinen siipiratastykkivene * HMS Spitfire (1895), Swordfish-luokan torpedovenehävittäjä * HMS Spitfire (1912), Acasta-luokan hävittäjä
Berenguier de Palou

Berenguier de Palou oli 1100-luvun alussa vaikuttanut katalonialainen trubaduuri. Palou syntyi ilmeisesti Palolissa, lähellä Elneä, nykyisen Ranskan ja Espanjan välisellä rajalla. Hän oli köyhän ritarin poika ja yksi varhaisimmista nimeltä tunnetuista trubaduureista. Paloun tarkkoja elinvuosia ei tiedetä. Hänen laulutuotantoaan on nykyään myös levytetty. Luokka:Trubaduurit Luokka:Katalonialaiset henkilöt Luokka:Keskiajan henkilöt
Kaksitoistasäveljärjestelmä

Kaksitoistasäveljärjestelmä eli dodekafonia on musiikin säveltämisen tekniikka, joka perustuu kaikkien kahdentoista kromaattisen tasavireisen sävelen tasavertaisuuteen. Päinvastoin kuin taidemusiikin aiemmissa säveltasojärjestelmissä, modaalisuudessa ja tonaalisuudessa, dodekafonisessa sävellyksessä ei ole perussäveltä, johon muut sävelet suhteutuvat. Kaksitoistasäveljärjestelmän keksijänä pidetään yleisesti itävaltalaista Arnold Schönbergiä, vaikka samanaikaisia, jopa hieman varhaisempia pyrkimyksiä atonaalisen musiikin järjestämiseen esiintyi monilla muillakin säveltäjillä (mm. Josef Hauer). Kaksitoistasäveljärjestelmässä sävelten tasaveroisuus pyritään takaamaan siten, että kaikkia säveliä kuullaan periaatteessa yhtä monta kertaa. Tasalukuisuus varmistuu rivillä, jossa sävelet on laitettu tiettyyn perättäisyysjärjestykseen. Ankarimman toteutustavan mukaan yhtään säveltä ei saa toistaa ennen kuin 11 muuta on kuultu, mikä kuitenkin käytännössä harvoin toteutuu moniäänisessä musiikissa. Rivin katsotaan takaavan sävellyksen koheesion samoin kuin sävellaji tai moodi ennen. Hyvinkin erilaisin periaattein rakennetut rivit tuottavatkin hyvin erikuuloista musiikkia. Kaksitoistasäveljärjestelmää voidaan pitää yksiulotteisena sarjallisuutena, sillä siinä rivi säätelee nimenomaisesti vain säveltasona. Sarjallisuus kehitettiinkin myöhemmin kaksitoistasäveljärjestelmästä. ==Kirjallisuutta== * == Aiheesta muualla == * Kaksitoistasäveljärjestelmä Sibelius-Akatemian 1900-luvun musiikin historian sivuilla Luokka:Musiikin teoria Luokka:Seulonnan keskeiset artikkelit
Ananaskasvit

Ananaskasvit (Bromeliaceae) on Poales-lahkoon kuuluva yksisirkkaisheimo, jossa on paljon puiden oksilla kasvavia päällyskasveja eli epifyyttejä. Ananaskasvit ovat lehtiruusukkeellisia, tavallisesti ruohoja. Niiden lehdissä on vettä varastoivaa solukkoa ja kasvit ovat suomumaisten karvojen peittämiä. Lehtiasento on kierteinen ja lehdet ovat käyristyneitä, paksuja, kovia ja kannastaan laajentuneita, mutta selvä tuppi puuttuu. Lehtilaidat ovat usein piikkisiä. Varsipäätteisissä kukinnossa huomiota herättävin osa on sen usein värikkäät ylälehdet, joiden hangoissa yksittäiset kukat sijaitsevat. Niiden kehä koostuu erillisestä verhiöstä ja teriöstä, joka erilehtisyydestään huolimatta muodostaa pystyn putken. Sikiäimessä on mesiäisiä. Kutakin emilehteä kohden on ainakin kaksi siemenaihetta. Emin vartalo on pitkä, kärjestä vaihtelevissa määrin kolmejakoinen. Hedelmä on liiteluomainen kota, jossa verhiö säilyy pysyvänä. Siemen sisältää lieriömäisen alkion, joka sijaitsee usein siemenen yhdellä sivulla. Ananaskasveihin kuuluu ruokakasvi ananaksen lisäksi kuitu- ja koristekasveja. == Levinneisyys == Ananaskasvien alkuperäinen levinneisyysalue on yhtä länsiafrikkalaista Pitcairnia-suvun lajia lukuun ottamatta rajoittunut Amerikan mantereelle. Amerikassa ananaskasveja esiintyy subtrooppisella ja trooppisella vyöhykkeellä, pohjoisimpana Yhdysvaltojen eteläosassa. Viljelykasveina käytettyjä ananaksia ja tillandsioita on levinnyt vanhan maailman tropiikkiin. == Luokittelu == Ananaskasveja tunnetaan 1700 lajia, jotka kuuluvat 57–73 sukuun. Sukulaisuussuhteittensa mukaan ne ovat järjestettävissä kahdeksaksi ryhmäksi. * Suku Brocchinia ** 21 Guayanan ylängöllä kasvavaa lajia. * Suku Lindmania ** 43 Guayanan ylängöllä kasvavaa lajia. * Alaheimo Tillandsioideae ** Yhdeksän sukua, 1015 lajia trooppisessa ja subtrooppisessa Amerikassa, mm. tillandsiat (Tillandsia). ** synonyymi: Tillandsiaceae * Suku Hechtia ** 51 lajia Teksasissa, Meksikossa ja Keski-Amerikan pohjoisosissa. * Alaheimo Navioideae ** Viisi sukua, 105 lajia Guayanan ylängöllä ja Koillis-Brasiliassa. * Alaheimo Pitcairnioideae ** Kuusi sukua, 515 lajia Meksikosta Chileen, afrikankorallilatva (Pitcairnia feliciana) ainoana ananaskasvilajina Länsi- Afrikassa. * Suku puijat Puya ** 195 lajia Costa Ricasta ja Guyanasta Chileen ja Argentiinaan. * Alaheimo Bromelioideae ** 31 sukua, 722 lajia Meksikosta ja Länsi-Intian saaristosta Chileen. === Sukuja === * Aechmea – huiskuananakset * Ananas – ananakset eli käpyananakset * Billbergia – papinkaurat * Bromelia – bromeliat * Cryptanthus – piilokukat * Dyckia – oka-ananakset * Fosterella – tiukuvanat * Guzmania – timanttiananakset * Neoregelia – koruananakset * Nidularium – pesälehdet * Pitcairnia – korallilatvat * Portea – porteat * Puya – puijat * Tillandsia – tillandsiat eli eliaksenkukat * Vriesea – tuutit * Wallisia – wallisiat == Lähteet == == Aiheesta muualla == * Suomen Lajitietokeskus: Ananaskasvit – Bromeliaceae * Finto: Kassu – Kasvien suomenkieliset nimet: Bromeliaceae * Luokka:Kasviheimot Luokka:Seulonnan keskeiset artikkelit
Tyrmäysase

Tyrmäysaseet ovat yksi ei-tappavien aseiden ryhmä. Tyrmäysaseet perustuvat yleensä huumaavien aineiden tai lamaannuttavan sähkön vaikutukseen. Lamaannuttavat aseet ovat hyödyllisiä esimerkiksi poliisille, antaen mahdollisuuden torjua vastarinta vähemmän haitan periaatteen mukaisesti tilanteissa, joissa esimerkiksi sumuttimen käyttö on mahdotonta turvautumatta kuitenkaan ampuma-aseeseen. Vammojen syntyminen on yleensä myös vähäisempää kuin käytettäessä poliisikoiraa. Suomen poliisilla on käytössä hyväksyttynä vähemmän vaarallisena voimankäyttövälineenä käytössä lamaannuttavan sähkön vaikutukseen perustuva Taser X26 -etälamautin koko maassa. ==Lähteet== * Suomen poliisin käyttämän etälamauttimen kotisivut Luokka:Lähitaisteluaseet
Sekauinti

Sekauinnilla tarkoitetaan kilpailulajia, jossa uidaan joko sadan, kahdensadan tai neljänsadan metrin matka käyttäen perhos-, selkä-, rinta- ja vapaauinnin tekniikoita tässä järjestyksessä niin, että jokaisella tekniikalla uidaan yhtä pitkä matka. Sadan metrin sekauinnissa voidaan kilpailla vain lyhyemmällä eli 25:n metrin altaalla, koska uintitekniikkaa vaihdetaan käännöksen yhteydessä. Lisäksi sekauinnissa voidaan kilpailla viesteissä siten, että kukin uimari ui yhdellä tekniikalla. Sekauintiviestissä uintijärjestys on selkäuinti, rintauinti, perhosuinti ja vapaauinti. Erilainen uintijärjestys voidaan perustella sillä, että selkäuinnin lähtö suoritetaan vedestä.Sekauinnin säännöt Suomen Uimaliiton kotisivuilla (PDF) Usein maailman parhaat sekauimarit menestyvät hyvin myös muissa uintilajeissa. Esimerkiksi menestynein suomalainen sekauimari Jani Sievinen on voittanut Euroopan mestaruuksia myös vapaauinnissa ja selkäuinnissa. == Menestyneitä sekauimareita == Ukrainan Jana Klotškova on viime vuosina noussut yhdeksi historian merkittävimmistä sekauimareista. Hän on voittanut jo neljä olympiakultaa ja rikkonut maailmanennätyksen 400:n metrin sekauinnissa sekä lyhyellä että pitkällä (50 metrin) altaalla. Hanna-Maria Seppälä on menestyksekkäin suomalainen naissekauimari. Hän voitti sadan metrin sekauinnissa kultamitalin Euroopan lyhyen radan mestaruuskilpailuissa vuonna 2005 ja puolusti menestyksellä mestaruuttaan Helsingissä vuonna 2006 lyhyen radan Euroopan mestaruusuinneissa. Lisäksi hän on lyhyen radan MM-kisoista saavuttanut hopeaa Shanghaissa 2006 että Manchesterista 2008. Hänellä on hallussaan myös 100m sekauinnin Euroopan ennätys. Miesten puolella menestynein sekauimari kautta aikojen on Unkarin Tamás Darnyi. Darnyi voitti sekauinnissa neljä olympiakultaa ja jäi historiaan ensimmäisenä uimarina, joka alitti pitkällä altaalla 200 metrin sekauinnissa kahden minuutin rajan. Jani Sievinen rikkoi Darnyin tekemän maailmanennätyksen vuonna 1994 uimalla ajan 1.58,16. Ennätystä pidettiin syntyhetkenään yhtenä maailman kovatasoisimmista. Myöhemmin Yhdysvaltain Michael Phelps on alittanut Sievisen ajan useita kertoja ja parantanut maailmanennätystä yli kolmella sekunnilla. Muista suomalaisista Petteri Lehtinen saavutti muun muassa lyhyen radan MM-pronssin 400 metrin sekauinnissa vuonna 1993. == Lähteet == Luokka:Uintitekniikka he:שחייה תחרותית#מעורב
Thurniaceae

Thurniaceae on Poales-lahkoon kuuluva yksisirkkaisheimo. Heimon kasveilla on pönkkäjuuristo. Varret ovat pystyjä ja särmikkäitä. Lehdet ovat sahalaitaiset. Kukinto on mykerömäinen ja suojuksellinen tai hyvin runsashaarainen röyhy. Kukissa on viisi kukkalehtikiehkuraa, lyhyt, nahkea ja torvimainen kehä. Sikiäimessä on kolme tai useampia siemenaiheita ja vartalot ovat erillisiä ja pitkähaaraisia. Siemenissä on siemenvaippa eli arillus. Heimon levinneisyysaluetta ovat Etelä-Afrikka ja Etelä-Amerikan Guayanan alue ja Amazonia. Lajeja on vain neljä kahdessa eri suvussa: Thurnia ja palmettikasvit (Prionium). == Lajit == * Prionium serratum – palmettikasvi * Thurnia jenmanii * Thurnia polycephala * Thurnia sphaerocephala == Lähteet == == Aiheesta muualla == * Finto: Kassu – Kasvien suomenkieliset nimet: Thurniaceae Luokka:Poales Luokka:Kasviheimot
Metsänhoitoyhdistys

thumb|250px|Utajärven Metsänhoitoyhdistyksen talo. Metsänhoitoyhdistys (mhy.) on metsänomistajien rahoittama ja hallinnoima yhteenliittymä, joka edistää ja valvoo alueellaan yksityismetsätaloutta. Metsänhoitoyhdistysten tarkoituksena on edistää metsänomistajien harjoittaman metsätalouden kannattavuutta ja tuottaa metsänomistajien tarvitsemia palveluita. Yhdistys voi muun muassa selvittää avustusvarojen saatavuuden ja hakea mahdolliset valtion avustukset metsänomistajan puolesta. Yhdistys edistää metsien kestävää hoitoa; tyypillisimpiä metsänhoitotöitä ovat metsänuudistamiseen ja taimikonhoitoon liittyvät tehtävät. Metsänhoitoyhdistykset rahoittavat toimintansa jäsenmaksuilla ja palveluliiketoiminnan tuotoilla. Helmikuussa 2024 Suomessa oli 56 metsänhoitoyhdistystä, joiden toimialue kattoi koko maan. Metsänhoitoyhdistyksiä on ainoastaan Suomessa. Metsänhoitoyhdistyksien pakkojäsenyys poistui vuoden 2014 alussa ja metsänhoitomaksun kerääminen veromuotoisena poistui vuoden 2015 alusta. Samalla vuodesta 2015 lähtien metsänhoitoyhdistysten jäsenet saavat käyttöönsä myös MTK ry:n jäsenedut, kun metsänhoitoyhdistykset ovat liittyneet MTK:n jäseniksi. ==Historia== Metsänhoitoyhdistys Tapio perustettiin 2. joulukuuta 1907. Metsäosuuskuntia perustettiin järkiperäistämään metsänhoitoa ja myymään "metsäntuotteita jalostettuna ja jalostamattomana". Tapio valisti metsänhoidosta metsänhoitokursseilla ja kilpailuissa, arvioi metsiä, leimasi ja myi puita, välitti siemeniä ja tuotti taimia metsänviljelyyn. Toiminta hiipui sodan aikana ja päättyi vuonna 1920. 1930-luvulla metsänhoidon yhdistystoiminta elpyi metsänomistajien yhdistyksinä ja levisi koko maahan. Vuonna 1950 säädettiin metsänhoitoyhdistyslaki. Lakisääteisen metsänhoitomaksun avulla metsänhoitoyhdistysten merkitys kasvoi entisestään 1960- ja 1970-luvuilla. Nykyisin voimassa oleva laki ja asetus metsänhoitoyhdistyksistä on vuodelta 1998 (534/1998). Vuoden 2015 alussa voimaan tuli muutos, jolla metsänhoitoyhdistysten oikeus saada lakisääteisiä metsänhoitomaksuja kumottiin. (1090/2013).http://www.mhy.fi/metsanhoitoyhdistykset/tietoa- metsanhoitoyhdistyksista == Lähteet == == Aiheesta muualla == * Metsänhoitoyhdistys * Laki metsänhoitoyhdistyksistä * Asetus metsänhoitoyhdistyksistä * Suomen metsänhoitoala joutuu EU:n syyniin kilpailuongelmien takia. * Metsänhoitoyhdistysten asema puukaupoissa syyniin Luokka:Suomalaiset metsätalousjärjestöt Luokka:Metsäorganisaatiot Luokka:Yhdistykset
Tšeboksary

Tšeboksary (, , mariksi Шаравар, Šaravar) on Tšuvassian pääkaupunki Volgan varrella, Tšuvassian pohjoisosassa Venäjällä Itä-Euroopassa. == Historia == Vaikka Tšeboksary tunnetaan jo 1400-luvun puolivälistä alkaen ja sinne rakennettiin linnoitus vuonna 1555, kaupunki oli vähäpätöinen kunnes rautatieyhteys Kanashiin rakennettiin vuonna 1939. Sen jälkeen kasvuvauhti on ollut nopeaa, moderneja kerrostaloja ja tehtaita on rakennettu korkeille joenrantapenkoille. Vanhankaupungin säteittäinen asemakaava on kuitenkin säilynyt. == Talous ja koulutus == Kaupungissa on monipuolista teollisuutta, etenkin puuvillatekstiilien tuotantoa ja maansiirtokoneiden sekä raskaitten traktoreiden valmistusta. Tšeboksaryssa on sijainnut vuodesta 1967 Tšuvassian yliopisto, opettajankoulutuslaitos ja maanviljelysoppilaitos. == Asukasluku == Tšeboksaryn asukasluku on noin 453 721 (2010). Lisäksi noin 6,5 kilometriä kaupungista itään sijaitsee satelliittikaupunki Novotšeboksarsk, jossa on 124 097 asukasta (2010). === Hallinto === Hallinnollisesti Tšeboksaryn kaupunkipiirikunta jaetaan kolmeen kaupunkipiiriin (kaupunki) ja yhteen maaseutualueeseen (10 487 as.). * Kalininski * Leninski * Moskovski * Volgan takainen alue (maaseutualue) == Lähteet == == Aiheesta muualla == * Kartta:Tšeboksary ympäristöineen * Kuvia Tšeboksarysta Luokka:Tšuvassian kaupungit
GNUnet

GNUnet keskukseton runkojärjestelmä vertaisverkolle. Runkojärjestelmä tarjoaa linkkitason salauksen, sekä palvelut muiden verkon solmujen löytämiseen ja resurssien jakoon. GNUnet julkistettiin ensi kerran 6. marraskuuta vuonna 2001. Pääasiallinen koodikanta on kirjoitettu C-ohjelmointikielellä. Lisäksi yritetään tehdä yhteensopivaa Freeway-nimistä Java-toteutusta Java-kielellä. Joulukuussa 2005 GNUnetin C-toteutus toimi GNU(/Linux), BSD, OS X, Solaris, sekä Windows -alustoilla. GNUnet on GNU käyttöjärjestelmän virallinen osa. ==GNUnetin päällä toimivat palvelut== ===Tiedostonjako=== Ensimmäinen pääasiallinen toteutettava palvelu on anonymisoiva, sensuuria ehkäisevä tiedostonjakopalvelu, jonka käyttäjät voivat anonyymisti julkaista ja hakea kaiken tyyppistä informaatiota. Pyyntöjen ja vastausten reititykseen käytetään GAP-protokollaa. ==URI-osoitteet== GNUnet käyttää (epävirallisia) URI- osoitteita moniin asioihin viittaamiseen. Ne ovat epävirallisia siinä mielessä ettei gnunet URI Schemeä ole rekisteröity IANAn kanssa, toisin kuin esimerkiksi HTTP ja FTP. ===Esimerkkejä=== Seuraavat ovat GNUnet 0.7-versioperheen URI-osoitteita. Tietyn tyyppinen tiedostonjako-uri, joka osoittaa tiettyyn kopioon GNU GPL-lisenssitekstistä: gnunet://ecrs/chk/9E4MDN4VULE8KJG6U1C8FKH5HA8C5CHSJTILRTTPGK8MJ6VHORERHE68JU8Q0FDTOH1DGLUJ3NLE99 / N0ML0N9PIBAGKG7MNPBTT6UKG.1I823C58O3LKS24LLI9KB384LH82LGF9GUQRJHACCUINSCQH36SI4NF88CMAET3T3BHI93D / 4S0M5CC6MVDL1K8GFKVBN69Q6T307U6O.17992 Toisen tyyppinen tiedostonjako-uri, joka osoittaa avainsanalla "gpl" tehtävän haun hakutuloksiin. gnunet://ecrs/ksk/gpl == Lähteet == ==Aiheesta muualla== *GNUnetin kehityssivusto Luokka:Vertaisverkko-ohjelmistot Luokka:GNU-projektin ohjelmat Luokka:Windows-ohjelmat Luokka:Linux-ohjelmat Luokka:Mac OS -ohjelmat
Solomon Asch

Solomon E. Asch (14. syyskuuta 1907 – 20. helmikuuta 1996) oli yhdysvaltalainen psykologi ja sosiaalipsykologian pioneeri. Hän syntyi Varsovassa Puolassa. 1920 hän muutti Yhdysvaltoihin, missä hän suoritti New Yorkin yliopistossa alemman korkeakoulututkinnon. Ylemmän tutkinnon hän suoritti Columbian yliopistossa 1930 ja tohtorin tutkinnon 1932. Asch toimi psykologian professorina Swarthmoren yliopistossa 19 vuotta. Siellä hän työskenteli muun muassa Wolfgang Köhlerin kanssa. Asch tuli kuuluisaksi 1950-luvulla kokeista, jotka osoittivat, miten sosiaalinen paine saa ihmisen uskomaan selvästi väärän näkemyksen oikeaksi. Asch innoitti kiistanalaista psykologia Stanley Milgramia ja valvoi hänen tohtorinväitöstään Harvardin yliopistossa. == Katso myös == * Attribuutioharha == Aiheesta muualla == * The Solomon Asch Center for Study of Ethnopolitical Conflict Luokka:Yhdysvaltalaiset psykologit Luokka:Vuonna 1907 syntyneet Luokka:Vuonna 1996 kuolleet
Vihviläkasvit

Vihviläkasvit (Juncaceae) on Poales-lahkoon kuuluva yksisirkkaisheimo. Vihviläkasvit ovat tavallisesti karvattomia ja mättäitä muodostavia ruohoja, joiden varret ovat liereät. Lehdet ovat usein yksipintaisia ja liereitä. Niiden lehtitupet ovat avonaisia ja joskus kielekkeellisiä ja korvakkeellisia. Kukat ovat harvoin kaksilukuisia, yleensä yksisirkkaisille tyypilliseen tapaan kolmilukuisia. Kukkalehdet sijaitsevat viidessä kiehkurassa ja kehälehdet ovat nahkeat. Sikiäimessä on kutakin emilehteä kohden yksi pohjaistukallinen tai monta keski-istukallista siemenaihetta. Vartaloita on tavallisesti yksi, mutta se on haaroittunut. Vihviläkasveja kasvaa kaikkialla maapallolla, erityisesti kuitenkin Andeilla, joiden alueelta on tavattu kolme endeemistä eli kotoperäistä sukua.Neotropical Juncaceae Royal Botanical Gardens, Kew Eteläisestä Etelä-Amerikasta ja Uudesta-Seelannista on löytynyt kaksi kotoperäistä sukua. Yhteensä sukuja on kahdeksan ja niissä noin 400 lajia. == Suvut == Vihviläkasveihin luokitellaan kahdeksan sukua: * Distichia * Juncus – vihvilät eli aitovihvilät * Luzula – piipot (syn. piipposet Ebingeria) * Marsippospermum * Oreojuncus – vuorivihvilät * Oxychloe * Patosia * Rostkovia Suomeksi nimetty laji vaskipiipponen (Luzula elegans, syn. Ebingeria elegans piipposten (Ebingeria) suvussa) kuuluu päivitetyn sukujaon mukaan yhdistää piippoihin.Finto, Kassu – Kasvien suomenkieliset nimet: Ebingeria elegans Viitattu 31.12.2021. == Käyttö == Vihviläkasveista voidaan valmistaa kynttilöitä eli niin sanottuja "vihvilävaloja" kastamalla vihviläkasvin lehtituppi rasvaan. Kynttilän palamisnopeutta ja kirkkautta voi vaihdella säätämällä sen kulmaa. == Suomen vihviläkasvit == Vihviläkasvit kuuluvat myös Suomen kasvistoon, jossa niitä edustaa kaksi sukua ja 30 lajia. * Juncus, vihvilät ** J. filiformis, jouhivihvilä ** J. arcticus, ruijanvihvilä ** J. balticus, merivihvilä ** J. inflexus, sinivihvilä ** J. effusus, röyhyvihvilä ** J. conglomeratus, keräpäävihvilä ** J. trifidus, tunturivihvilä ** J. squarrosus, harjasvihvilä ** J. compressus, tannervihvilä ** J. gerardii, suolavihvilä ** J. tenuis, nurmivihvilä ** J. bufonius, konnanvihvilä ** J. ranarius, sammakonvihvilä ** J. ensifolius, miekkavihvilä ** J. bulbosus, rentovihvilä ** J. alpinoarticulatus, rantavihvilä ** J. articulatus, solmuvihvilä ** J. biglumis, kaksikkovihvilä ** J. triglumis, kolmikkovihvilä ** J. stygius, rimpivihvilä * Luzula, piipot ** L. campestris, ketopiippo ** L. multiflora, nurmipiippo ** L. pallescens, kalvaspiippo ** L. sudetica, sykeröpiippo ** L. arcuata, kaaripiippo ** L. spicata, tähkäpiippo ** L. luzuloides, valkopiippo ** L. wahlenbergii, tunturipiippo ** L. parviflora, röyhypiippo ** L. pilosa, kevätpiippo ** L. divulgata, mäkipiippo – kasvaa mahdollisesti Suomessa.Hämet-Ahti, L., Kurtto, A., Lampinen, R., Piirainen, M., Suominen, J., Ulvinen, T., Uotila., P. & Väre, H. 2005: Lisäyksiä ja korjauksia Retkeilykasvion neljänteen painokseen – Lutukka 21:41–85. == Lähteet == == Aiheesta muualla == * Finto: Kassu – Kasvien suomenkieliset nimet: Juncaceae * Suomen Lajitietokeskus: Vihviläkasvit – Juncaceae * Luokka:Kasviheimot
Max Bruch

Max Christian Friedrich Bruch (6. tammikuuta 1838 Köln – 20. lokakuuta 1920 Berliini) oli saksalainen säveltäjä ja kapellimestari. Hänen tuotantonsa käsittää yli kaksisataa teosta. Bruch syntyi Kölnissä vuonna 1838. Hänen vanhempansa olivat lakimies August Bruch ja sopraano Wilhelmine Bruch. Max Bruch opiskeli vuosina 1853–1857 Frankfurt am Mainissa ja Leipzigissä. Häntä opetti muun muassa säveltäjä Ferdinand Hiller. Vuosina 1864–1867 Bruch sävelsi ensimmäisen viulukonserttonsa, joka nykyään kuuluu hänen soitetuimpiin teoksiinsa. Konsertto oli omistettu viulisti Joseph Joachimille. Muita Bruchin sävellyksiä ovat muiden muassa Skottilainen fantasia viululle ja orkesterille sekä Kol Nidrei sellolle ja orkesterille. Bruch kuoli Berliinissä vuonna 1920. == Lähteet == == Aiheesta muualla == * *Vapaasti käytettävissä olevia Bruchin partituureja Mutopia Project Luokka:Saksalaiset säveltäjät Luokka:Romantiikan säveltäjät Luokka:Vuonna 1838 syntyneet Luokka:Vuonna 1920 kuolleet
Dida

Dida tarkoittaa seuraavia: * dida, nigeriläiskongolainen kieli * Dida, oikealta nimeltään Nelson de Jesus Silva, brasilialainen jalkapallomaalivahti * Dida, oikealta nimeltään Edvaldo Alves de Santa Rosa, brasilialainen entinen jalkapallohyökkääjä.
Tyhjä (ohjelmointi)

Ohjelmoinnissa tyhjä () on osoittimen (tai muun viittauksen) arvo, joka kertoo, että viittausta ei ole mihinkään. Useasti, varsinkin C-sukuisissa ohjelmointikielissä, osoittimen arvona käytetään binäärinollaa, jonka suurin osa käyttöjärjestelmistä tulkitsee virheelliseksi viittaukseksi. Joissakin ohjelmointikielissä kuten LISP, Pascal ja tämän sukulaiskielet käytetään tyhjää (null) muuttujatyyppinä. ISO-646 (jota käytetään muun muassa ASCII- ja Unicode-merkistöissä) määrittelee koodin nolla (0) tyhjäksi merkiksi. == Katso myös == * /dev/null Luokka:Ohjelmointi Luokka:Ei mitään
Mayo (Irlanti)

Mayo, tunnetaan myös nimellä Mayo Abbey (iiriksi Maigh Eó), on pikkukylä Irlannin Mayon kreivikunnassa. Se sijaitsee noin 16 kilometriä etelään kreivikunnan pääkaupungista Castlebarista ja noin 10 kilometriä länteen Claremorrisesta. Kylässä asui vuonna 2009 noin 1 210 asukasta. Pyhä Colmán perusti Mayo luostarin kylän lähelle, perustamisvuoden arvioidaan olleen noin vuonna 670. Noin 300 vuotta myöhemmin viikingit perustivat Dublinin kuningaskunnan. == Lähteet == Luokka:Irlannin kylät Luokka:Mayon kreivikunta
Faidros (dialogi)

Faidros (; ) on Platonin kirjoittama dialogi. Sen toinen nimi Thrasylloksen jaottelussa on Rakkaudesta (, Peri erōtos).Diogenes Laertios (DL): Merkittävien filosofien elämät ja opit III.58–60. Dialogissa keskustelevat Sokrates ja Faidros. Dialogi sisältää Platonin käsityksen puhetaidosta. Sen lisäksi se käsittelee sielun ja rakkauden filosofiaa.Knuuttila, Simo & Thesleff, Holger: ”Esittelyjä ja selityksiä”. Teoksessa Platon 1999, s. 386–397. == Historia == Platonin teosten joukossa Faidros kuuluu tämän keskivaiheen dialogeihin, siirtymävaiheeseen kohti myöhäisvaiheen dialogeja. Näin se on kirjoitettu siihen aikaan, jolloin Platon oli perustanut oman Akatemiansa. Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu III tetralogiaan yhdessä dialogien Parmenides, Filebos ja Pidot kanssa. Aiheensa puolesta Thrasyllos luki dialogin Platonin eettisten teosten joukkoon. == Sisältö == Sokrates ja Faidros kohtaavat toisensa kävellessään Ateenan maaseudulla. Lyhyen keskustelun jälkeen Faidros lukee ääneen Lysiaan kirjoittaman puheen rakkaudesta. Lysias kirjoittaa, että pojalla tulisi olla suhde mieheen, joka ei ole rakastunut häneen, eikä sellaiseen, joka on rakastunut. Sokrates ylistää puhetta sarkastisesti ja tekee sen jälkeen oman puheen samasta aiheesta. Faidros myöntää sen olevan selvästi parempi. Sokrates julistaa sen kuitenkin pilkkaavan jumalia, sillä rakkaus on jumalista. Tämän jälkeen Sokrates pitää puheen siitä, miksi rakkaus on hyvää. Sen ydin on siinä, että rakkaus on välttämätöntä ihmisten sieluille, jotta ne voisivat palata taivaaseen. Samalla Platon esittää tunnetun valjakkovertauksen, joka kuvaa hänen näkemystään ihmissielusta ja esittää, kuinka sielu voi vierailla ideoiden valtakunnassa.Platon: Faidros 246a–254e. Faidros ylistää puhetta ja kysyy Sokrateelta, kuinka tehdään hyvä puhe. Loppuosa dialogista käsittelee retoriikan taitoa. == Lähteet == == Kirjallisuutta == === Suomennokset === * Platon: Faidros. Teoksessa * Platon: Faidros. Teoksessa === Muita käännöksiä ja tekstilaitoksia === * Plato: Phaedrus. Teoksessa Kreikankielinen alkuteksti. * Plato: Phaedrus. Teoksessa Kreikankielinen alkuteksti ja englanninkielinen käännös. == Aiheesta muualla == === Teos === * Plato: Phaedrus. Perseus. * Plato: Phaedrus. The Internet Classics Archive. * Plato: Phaedrus. Project Gutenberg. *Vapaasti ladattava Phaedrus e-kirjana Projekti Lönnrotilta ja Project Gutenbergilta (suomeksi) === Muuta === * * Luokka:Platonin dialogit
Argumentti

Argumentti (, väittää, osoittaa) on perusteltu väite tai mielipide jonkin asian puolesta tai sitä vastaan. Argumentti voi myös olla: * looginen argumentti, perusteen ja johtopäätöksen sisältävä päättely * heuristinen argumentti, todistus, joka nojaa kokeellisiin tuloksiin * probabilistinen argumentti, mikä tahansa todistus, joka käyttää todennäköisyysteoriaa * poliittinen argumentti, logiikan käyttö retoriikan sijasta poliittisten ideoiden esittämisessä * suullinen argumentti, asianajajan pitämä suullinen esitys oikeudenkäynnissä * vasta-argumentti, jolla kumotaan argumentissa esitetty käsitys Matematiikassa: * diagonaaliargumentti, eräs matemaattisen todistamisen tyyppi * kompleksiluvun vaihekulma * funktion argumentti * funktion tai metodin argumentti ohjelmoinnissa == Katso myös == * Ajatuskoe * Argumentointivirhe * Selitys == Kirjallisuutta == * * * * == Aiheesta muualla == * Argument. Internet Encyclopedia of Philosophy. Luokka:Argumentointi Luokka:Seulonnan keskeiset artikkelit